Det er ingen krav til annonsering, og pårørende velger selv om det skal settes inn dødsannonse i avis eller ikke. Pårørende står selv fritt til å velge om de ønsker å annonsere gravferden eller om de ønsker å ha den i stillhet. En annonsert dødsannonse benyttes til å bekjentgjøre en persons bortgang, samt gjøre kjent for tid og sted for gravferden. Noen velger å holde den i stillhet med kun de aller nærmeste rundt, og da er det vanligste at en annonse vil bli publisert de første dagene etter at seremonien har funnet sted. I tillegg vil det offentlige kunngjøre anmeldte dødsfall etter en stund. Erfaringsmessig ønsker de aller fleste å annonsere gravferden på forhånd og lar de som ønsker få delta i gravferden.